
Un gând bun şi mulțumiri prietenilor  Mihaiela & Zorin; 
fără de care, această carte 
ar fi încă în manuscris. 


Scrie cum respiră 


Uimitoare prin stăruință, simț organizat în croiala interioară aproape cu neptuință de 
prevăzut, creația Melaniei Cuc impresionează deopotrivă prin diversitate, exuberanţă în a se 
exprima şi încredere în steaua ei. Această atitudine este neobişnuită la scriitorul român recent, 
care îşi traduce spaima de a nu se putea defini, într-un amestec de îndrăzneală neconținutistică 
şi o privire venită „de sus,,. 

Nimic din acestea în alcătuirea inactuală a Melaniei Cuc, unde ceea ce se creează, într- 

un fel rapsodic, se aseamănă cu încrederea absentă, fără de nici o clătinare, ce ne 
impresionează contemplând natura. Scriitoarea scrie cum respiră. 
Melania Cuc a început cu o poezie delicată, „nobilă şi sentimentală,,- dar a înaintat într-un chip 
neprevăzut, odată cu apariţia unui fel de maturitate, contemplativă, împăcată şi afectuoasă. 
Acum, mai încoace de vremea de azi, ea îşi caută, în game ce diferă prin formulă, deşi se pot 
reduce la nucleul sufletului ireductibil,- expresia ce i s-ar potrivi şi care, aci... poate fi o 
închipuire romanească, aci... o combinație de eseu şi poem în proză unde nu este cu putință a 
se defini gen şi specie. 

Un fel de „continuum, de stări sub-lunare ce se aşează într-o rânduială neprevăzută, în 
căi raționale dar fără de îndoială, având o coerenţă ce vine de dincolo de contingent, pare a 
defini această literatură ce trebuie citită întodeauna „în două limbi,, ce abia se întrepătrund. 
Într-un fel, atunci când compune roman, scriitoarea „construieşte, şi dezvoltă epic deşi, 
scoborând mai adânc, înțelegem că ea însăşi „este vorbită, de altfel de realităţi care se 
definesc în suprasensibil. Un fel de magie care abia câteodată aminteşte de proza lui Fănuş 
Neagu, înflorită în metaforă şi arătând o umanitate stranie ce populează „dimensiunea de limb,, 
a realității vizibile pecetluieşte această proză neobişnuită, despre care ar trebui scris mai mult 


decât se face de obicei. 


Artur Silvestri 


Fără nume ca mielul dolly... creierul mic şi creierul mare bine splălate în detergentul 
promoţional al lacrimii lumii artificiale. Umblu bezmeticind şi-ncâlcind specii din colecţia unui ins 
primind post mortem premiul generaţiei şi garanţiei papale. Nu-s nici cel bun nici cel rău... nici 
darea de seamă din sertarul cu farfuria tixită de lintea fierbinte şi drobul de sare. Fac marş 
forțat cu puşca descărcând glonaţe prin iarba fiarelor gestând drum fără frâu şi caia în potcovă 
din plastic. Maiaua reacției la durere creşte ireversibil în gingia ce leagă şi desparte egal apele 
de uscat milenar. Şi...iarăşi inima mea-i liberă ca o sclavă legată de bolovan cu sfoara mătăsii 
peste locul de salbă. Pe război şi-n clipa de pace gura lumii rumegă întruna la ace şi tace. Neo- 
bosită şi neînțeleasă mereu tremur toată ca picătura de ser forțată să treacă prin cămaşă de 
fier. 


Sunt experimentul... subiectul pe care îl resping din inerție profeţii. Vine iarăşi la uşă 
potopul! Din bibliotecile lumii îngerii scot cu făraşul colbul bătut la computer în numele-mi pro- 
priu.Un balon de săpun fără seu trece peste cingătoarea planetei dependentă de greu. Privesc 
prin ultimul nerv şi nu văd cum norii scarmănă gânduri şi păsări din fibră se sticlă sparg mem- 
brana deşertului tehnic. Stau aripile strânse-n colaj de planetar peste irisul sub care rabd mâ- 
râind explozia cozonacului vândut în felii la sala de bal. Perfect şi normal este acel gardian ce 
doarme morţeşte în viscolul ciugulindu-i ficatul aşa ca o pasăre dedată la coliva săracului. 
Ceea ce nu se vede clar din sala asta de bal este aerul în tornadă rupând şi cârpind oul de cio- 
colată topit în fuşteii pe care-i urc într-un stol de nevăzute confetii. 


Memorie de elefant pierdut în savana smulsă ca părul unei nepăsătoare păpuşi ţin în 
pumn şi simt cum nerăbdarea stă şi ea cu vioara-i lipită de umăr. Pacea asta ca o plombă de 
argint în dinţii mitralierei costă bani buni şi ani de luptă de lămurire cu animalul de sacrifiu. 
Creşte repede ugerul revoluţiei pornite din punctul de fugă al umbrei ce stă cu genunchii la 
gură privind cum spaima penetrează carotida învinsului. Democraţia mea salivează la blidul cu 
ciozvârtele de vițel sacrificat de la naştere. În uniforme selectate şi încă viabile războaiele se 
duc pe contingente şi număr de casă. Puterea de rezistenţă în instrucţie stă gata să poarte în 
lesă un alt om pentru vagonul cu osiile rotindu-se prin lagărul de concentrare a nisipului ce-mi 
umple deşertul din talpa pantofului roşu. 


Regnurile nu se mai separă ca în tel albuşul când gustul salivează peste cerul gurii a 
ploaie de vară.Vecinul de masă nestrânsă scapă din braţe un țipăt de luptă şi pacea trebuie 
prinsă... păstrată întreagă în cămaşa de forță a societăţii ce umblă lehuză cu sânii scosi ca 
perna albă pe geamuri la aer. Eu fac baie mereu în cerneală ca trandafirul din smoală... Pe 
fundul călimării din care-mi iau porţia de vise stă înclinată cometa şi totu-i cobalt şi anapoda în 
viața boţită cât să încapă în cochilia de melc locuind în gâtul de sticlă. 

Nevăzut şi de neajuns din urmă este aerul păşind peste pasul ghepardului fugărit prin 
pelicula unui film desuet. Fluier fiara din gând şi de departe aud cum tunetul dă probă de foc în 
cuptorul în care nisipul se coace sub palma fetei morgane. Brazi de crăciun cresc în deşertul 
problemei cu formula zăpezii. Totu-i alb şi clar în jurul meu şi în barba apostolilor. Numai malul 
stă ras pe scalp ca împăratul roman şi hematii închegate ţin locul cicatricei unui nou embrion. 
Poetul îşi face şi desface bagajul întruna ca şi cum ar îmbrăca în aur casant o sămânță de vânt. 
Ninge anapoda pe felia mea de cer interzis şi pantinoarul e fără caii-putere necheazând din 
somn închis fără lacăt în borcanul cu miere . 


Oceanul şi uscatul se împerechează curgând ca şosetele fără vârf şi fără călcâi. Liber- 
tatea lor este garantată cu loteria la care am lăsat leafa pentru o săptămână fără de joi şi fără 
duminică la amiază. Țesătoarea de vise hrăneşte cu resturi de zare ogarul de sub masa 
cezarului şi totu-i nebunie legată în funii şi fir de arnici cusut în batistă. Lacrima pe ger tânăr 
iese din porii pumnului ce şterge ochiul şi geamul prăvăliei dincolo de care marfa cea scumpă 
şi cea mai bătrână femeie din lume dorm pe aceeaşi pernă plină cu versuri şi iarbă albastră de 
mare. Pe țărmul gol ca furoul pe glonţ sunt doar eu şi un frison la care argintul cel viu tremură... 
se infiltrează prin muselina dansând cadrilul fără pereche pe singura strună întreagă din viol- 
oncelul bodegii din colț. 


Cinci continentele şi toate degetele mele se deosebesc între ele prin albul puţin şi ne- 
gru mult întins către bariera pe care coralii o împing în adâncuri cu pieptul. E potop furibund 
pe valţul unde submarinele intră în viră cu şampanie şi val semnalat de satelitul rătăcit pe or- 
bită străină. Hidrocarburi fermentând cidrul scufundă vasele comunicante ale planetei mah- 
mure. Peşti zburători stau cu aripa-n zidul pe care urcă preţul gazului lampant. Şi eşapamentul 
plezneşte în focos ca guşa cu boabe în dropii. Cresc munții invers în igluurile dinaintea cărora 
un lapon şi-a vândut câinele pentru becul electric. Sporii neliniştii contaminează ghețarii şi gân- 
dul tras pe roata universului chicoteşte după atâta tortură înmuiată în alcool. 


În bucătăria pe patru roți trase de robi... foarte aproape de plita pe care cresc ţurțurii şi 
morcovii răsădiți în pleura unui veteran ce împătureşte altă clipă în trabuc... viaţa are 
gablonzuri în sfârcul urechii şi perechi de renii abia intraţi în călduri. Din oglindă iarna asta s-a 
agăţată ca obiala în spinul crescut din călcâiul Precistei. Maica plânge. Nu am cum s-o ajut 
când în butucul felinarului barilul hidrocarburei din nou a crescut. N-am loc de prieteni în 
orientul experss iar mersul pe jos costă cât fumul ţigării. Pe fața de masă cu pistruii musculiței 
beţive cocleşte furculița înfiptă cu toți dinţii în pieptul de pui. 


Se aprinde molecula-n coralii jumătăţii de lume în care-mi scald timpul sfâşiat de 
silnica-mi trudă pentru felia de libertate rănită în sticlă pisată într-un colţ de batistă. La 
garderobă mor fără număr şi fără să afle de mine toate secundele încorporate-n paharul vărsat 
pe gura canalului deschis ca o venă retezată în autumnala rugină. Îmi scapă vina din mână ca 
un sângele ţişnind din deget cu inel scăpărând peste luciul de gheață parşivă. Capricioase şi 
încă frumoase au rămas numai femeile şi săbiile din somn de templier desenând pe larg 
orizont aşa... ca un fum stors şi întors din lumânarea cârpind vitraliul şi albeaţa ochiului care 
priveşte fără să vadă cum mă îmbracă şi mă dezbracă noaptea de franjuri în altă şi altă 
broboadă. 


Speranța doarme în spațiul îngustat de libertatea dusă de melc pe spinare... Infim e 
punctul unde eu mă poticnesc cât să pipăi orbeşte nisipul din urma sandalei dezgurzită de 
zare. Plan după plan galopant duce valul poftind bani şi camuflaj în prapur de alb triumfal. Sunt 
spaţii neumblate prinsilabele din numele regelui pierdut în armura topită peste lingura de argint 
viu şi ciorba de crustacee în retragere silită peste câmpul minat cu altă parşivă ispită. Am pier- 
dut preamulte virgine sub spuma de mare prin care damful de rom şi foaia de dafin macerează 
ştima gata aruncată în stomacul ulcerat al plantei mele hoinare. Flămânzesc şi dansează cu 
toţii pe scut de războinic rânjind seu fr vițel fără porţii. Sterpezită gura-lumii de toane şi caiele 
galopând prin copita lovind lemnul mesei sub care până şi umbra-mi dispare . 


În jurăminte false-i anafura roasă de șoareci şi de pisici sălbăticite în cala unei corăbii 
cu femei ce stau cu fruntea în palme. Umblă în mantii din piele de oaie lupii strânşi în ştreangul 
ce-l trage pe cel fără vină la spânzurătoare. Albul pur invadează spațiul imposibil de înscris 
fericirea mea de cariu în grinda cu flori uscate de muşetel şi pui de dipteră ce învaţă 
efemeritatea din mers. În țâța ulciorului cu lapte acrit stă coțka speranţei ce sacpă dintre 
palmele pleznind din toate cele zece de'şte. Dincolo de pereţii cu memoria de mai an eu conti- 
nui să săpunesc griji în acelaşi lighean din spart în cap porțelan. Inegal şi abia trasat din creion 
este golul stârnit între noi... eu numai om... tu... cavaler cu calul şi dârlog prin compostul luptei 
în care spada luminii vine fără arhanghel din cer. 


Aud lacrima celui ce se roagă țipând dintre piepţii cămăşii cu mâneci din aţă tăind în 
carne de om şi semn infertil de destin. Inima mea-i din hârtie tare fricoasă şi mai casantă decât 
sticla felinarului din turnul ce nu ţine cu eternitatea şi nici cu tableta de ciocolată din lapte cu 
soia modificată ireversibil în miros şi culoare. În termometrul febrei de lapte intră frigul întreg şi 
prețul îndoit peste fisa din aparatul telefonului care se preface doar că sună salvarea. 
Generaţii de insomiaci îmi umplu paharul cu plasmă de crin şi... chiuie albă vântoasa din 
diferenţa dintre statul de plată şi foamea bucătarului de popotă ciupind în aluminul gamelei de 
formă. Nu am vis de leoaică nici voință destulă-n cerneala-mi din jugulară să scriu şi să mint că 
descriu pavajul ăsta lipit tot în stropi de salivă şi afişe de angajare la arme. 


Mândria şi mâhnirea mea de femeie cu destule întrebări abandonate în buzunarul 
pijamalei abia smulsă din măseaua maşinăriei ce-mi spală gândul cu reacţie automată ar putea 
fi temă favorită pentru încă o carte criticată cu artă. Îmi repet întruna prosteşte că... aş putea 
avea parte mea din vina generală aşa ca un frison nou pe sub cămaşă roz de naylon şi 
dinaintea foii de termopan ce mă dsparte de prostituata şi mareşalul ce privesc spre stele cu 
acelaşi ochean. Umblu ca liliacul orb prin burta balenei din care iona îmi cere hârtie... masă de 
lucru... pixuri moderne. La capâtăiul scării cunoaşterii mele imperfecte stă Precista cu tulpan 
de mătasă şi tălpile-i aşezate direct pe covorul ce-i sugativează picurii din ploaia de stele şi 
ideea cea anapoda de viaţă. 


Decupez din îngerul de sacrificiu doar fulgii sintetici şi ceea ce a mai rămas din coiful 
de bronz ce strălucea ca soarele în efigia domnitorului singur. Medalii de bună purtare şi imni 
zornăitori în asalt aşteaptă semnalul din armura roasă de târâş pe genunchi şi pe coate. În 
piața oraşului meu e caldarmul pleznit şi paharul pe masa de cină miroase a vin oțetit. Piatra 
din stradă şi cea din inel în pecete jeleşte ca puiul de câine rănit. Undeva între cer şi pământ... 
cerşetorul din rege sparge în măsele piperul de indiii şi ceaiul se bea fără miere îndulcit. Dimi- 
neața asta-i bună de-o razie prin os de porumbel voiajor şi de împăturit distanţele în tus'patru 
colţurile gurii-lumii ce strigă după ajutorul ce vine cu ambulanţa conquistei de ieri. Eu continui 
să cred în prostie că zbor... stăpână pe sacul cu oase zdrobite de gheata ce loveşte în cuibul 
termitei clădit pe un nor. 


Femeia acarului întoarce foaia clătitei... ziarul... anul şi obrazul pe care pudra abia mai 
salvează urma dublată de palmă. Trenul a intrat din nou cu oiştea-n gardul electrificat cu becu- 
ri de iarnă... Nu scriu istorie...dau doar autograf pe taftaua sfâşiată din rochia de mireasă aşe- 
zată pe verigheta ce se tot rostogoleşte prin butoiu în care praful de puşcă în muc de ţigară 
proastă mocneşte. Chipul îngerului salvator abia se mai vede de sub spuma de ras diamantul 
pupilei de veghe. În dimineața asta fără asigurare pe viață aburu-mi iese în cuvinte prin gura 
mestecând muețţelul dintre şinele ruginite şi plaja cu portocali în floare. 


E timp de şeherezadă în peştera asta cu limbi de foc pictând perechi de animale în rut 
şi veşminte de om cu aşchii de piatră acră în splină. Iluziile tinere ies la fluviu... se adapă din 
pumnii sfântului evadat din fresca muzeului ce îşi scutură peste mine cornişa cu bufinţe albe. 
Este petrecere seculară la sala de tron şi dans de cavaleri fără armă în rană. Liniştea de 
gardă cu mucegaiul la braţ fac rondul de noapte pe sub arcul de triumf sub care maestrul dese- 
nează moartea din imaginaţie. Alte războaie mondiale bat coți de morți şi pânză ignifugă în cor- 
tul unde chirurgul abia de atinge cu viața sa anonimă nervul sciatic al generaţiilor de sacrifiu. 
Sângele din deget pe suveică pică sub ordin de luptă şi cetatea face joc de glezne peste arte- 
factele cavalerilor socotind şiruri de cifre aproape magnetice. 


Tu nu vezi praful divin din ceeea ce eu simt că ridic pe vârful cobiliței în care talgerul 
negru mă apasă în chin. Nu ştii mai nimic despre poemul pe care-l scriu pe furiş noaptea în 
care Dumnezeu stinge stelele-n ulei de măslin şi-mi apasă pe pleoape coada lingurii în care 
piftia s-a goagulat ca dimantulul unui geamgiu. Nu există sare nici aur în picătura de ploaie 
cu care să-mi spăl obrazul şi obrazul să nu pleznească precum lutul în cărămidăria unde re- 
nasc într-o pasăre cu cuib în coasta gânditorului. Un parfum fin şi întins perfect pe lentila cea- 
sornicului de la mâna care-mi tremură este preţul emoției pe care încerc s-o prind în silabă şi 
ea... şopârlă înşirată pe vergea de bumbac îmi lasă doar zimţul vertebrei în mână. 


În capcana de vis am prins atâtea lucruri inutile ca lapovița ce mă croşetează şi mă 
destramă ca pe o zdreanţă din umbra de nebună paiață. Stau în echilibru precar pe puntea în- 
gustată de puiii rândunicilor ce învaţă din cădere golul plin al memoriei. Nu avem nici unii nici 
alții fraţi gata de sacrificiu pe faţă... nici şefi nici sublaterni care să-şi dea partea de rai pentru 
un bilet de control în submarinul cu periscop şi puşcaşi gata să salveze lumea de ultima rață 
sălbatică. Umblăm desculți şi-n cămaşă de spumă de mare prin frutuna de fluturi şi efefanți 
evadați din orfelinatul cu gard din sârmă cu dinţi şi cu geare. Dincolo de zidul comun şi sub ex- 
ploziile controloate la sânge creşte turnul bisericii poliglote şi scaieţii gata împletiţi în cununi 
pentru următorii cristoşi. 


Vând pământ proaspăt ca veştile zilei adunate într-o armură de luptă cu titanii din le- 
giunea puterii. E noapte şi prea târziu să accept încă un strat de pământ proaspăt peste coşul 
pieptului protejat doar cu un fir părelnic de neon stors cibernetic dintr-o stea de carton. Lumea 
asta-i un simulacru de curaj şi os de ros pentru câinele de serviciu la popota veteranilor ce-au 
scăpat cu un sfert din viaţă şi un covrig în sfoara de crăciun. Unică în opozitie-i mâna destinu- 
lui ce scrie pe tabla cu materiale infamabile numele recruţilor şi majusculele au sânge pe de- 
gete. Fără culoare este numai cenuşa ce abia se ține pe două picioare de dansatoare. Este 
dreptul meu de autor să mor tânăr sau s-o şterg cât mai pot din faţa locomotivei ce trage ulti- 
mul răget de împotrivire în fața abatorului cu galantar de inox şi injecție letală. 


Sunt ca pământul ce fuge spre nimic... dau cu piciorul drept în cel stâng încâlcind inul 
din pânza pictată de nebunul unui veac ce s-a dizolvat în absint. Bacşiş şi domniţe trag pe 
roată pentru un stropul de lapte muls direct din ugerul căii lactee cu tot cu găleată. Confesiu- 
nea asta-i rămâne neştiută îngerului care mă îndeamnă să încheg agheasma în vâna prin care 
liniştea mulţimii descârpeşte ochii dimineţii în care o adolescentă doarme cu capul între pagi- 
nile internet. Nu loviți ! Spun tot ce ştiu despre aşchia ascunsă sub unghia care bate în tasatu- 
ra computerului şi despre posibila minune a întrupării aerului în piciorul cocorului care refuza 
cizma cazonă. Nici proprietarii crâşmei nu mai aud bine. Salve de tun şi sable de plutoniu 
zorănăie pe pieptul rotunjită cu alt strat anti-armă. 


Veacurile se retrag în larg planetar aruncând din plin cu bacşiş şi domniţe ce încă mai 
speră să fie răpite de zmeii cei tineri. Afară din plan se reinventează mahalalele sperioase ca 
hulubii împerecheaţi pe unghia cu ojă. Porţile raiului sunt vraişte. Frumuseţile de aseară au ce- 
racăn de ruj pe cămaşa ajurată cu stropi de alcool distilat din mărul adamic. Cine spune că s-a 
săturat de viaţă ca de pâinea cu margarina pe care o poartă recruţii în raniţă transpirată? Se- 
cunda vine ca vrabia în care trage praştia singură. La indgo şi pe furiş beau raţia de apă dulce 
printre sahare şi piscuri de canini roşi de restriştre. În fața dezastrului iminent sunt fotograful 
platit să şteargă ridurile timpului înțepenit în cerneala din stiloul care nu mai ştie să scrie for- 
mula moleculei pământ. 


Linia ochilor fără ochelari şi muchea îngustă dintre aripile ce se prelungesc peste 
umărul de înger cu dare de seamă îmi dau dreptul de-a te vedea aşa... ‘nalt şi înstrăiat ca un 
copil bălăngănindu-şi picioarele de pe buza cristelniței negre. Agheasma-i gheaţă şi iar stră- 
nutăm... Noroc porcesc ! îmi zic şi scuip năduf pentru cei adunaţi în cortul lacrimii de celofan 
ud. Continui să număr monezi şi să mă prefac că intru în periferia metropolei cu vagabonzi 
fluierând cabotin. În podul casei poporului meu liniile aeriene se încrucişează periculos de real 
peste palmele a două bufniţe albe. De acolo încolo doar eu mai adun stelele. Port mănuşi de 
pluş smuls din umărul fotoliului din care îngerul de pază ridică din sprânceană şi fanionul iz- 
bânzii. 


Un far lovit în creştet semnalizează pojghița tot mai subţire din neantul pe care-l fră- 
mântăm sub tălpi de sandale. Pe taraba zarzavagioaciei doar copilul din noi şi nebunul de azil 
mai aleargă ca pe dunga unui drum ferfenițat în dantura de schimb şi câinii turbării nu ne latră 
nici muşcă de mîinile unse cu unt de pelin. Din uşă de biserică în uşă de birt din ochi-viu în 
ochi-mort îmi duc şi-mi întorc la noroc lacrima de minor ce bea monopol. Veşnicia umblă slabă 
şi doar pe vârf de picioare pe tabla rezonînd ritm nou în vechea piele de broască din altă po- 
veste ce credeam că ţine de frig şi de foamne. 


Apa de sus şi de jos în cheag de licheni iarăşi suie cu pas de marş condensat ca 
roua de pe acoperişurile foarte abrupte al burgului în care sfinţii au uitat când şi de ce au in- 
trat. Cerc în cerc intrăm în tehnologii avansate şi vise presărate de sare se dau de-a berbelea- 
cul pe val de mangal şi trotuarul e alb de teamă de om ce asudă în palme bătătorite cu pierde- 
ri colaterale şi bani cât să plătească nodul din funia şi truda de bătrân clopotar. Trece furia din 
uscat peste ape şi-n devălmeşie loveşte în plex geamul de sticlă pisată în lingurita cu medica- 
manetul ce urcă în preţ. Frica în cerc peste cerc iar se sparge cu pocnet de bec ce-şi ține lumi- 
na pe fundul de uger în care izvorul de lapte e sec. 

În furia asta ca un tsunami consumat galopant de inşi ciugulind din peştii phirana nu- 
mai eu mai caut compasul şi cercul de cretă în care veşnicia-i conservată aproape perfect.Văd 
tot mai slab... ca prin tifon prind colb de colofoniu muzical şi izul cloroformulului sustras din re- 
zerva unui uriaş spital mondial. Alte oşti sub ordin de luptă stau gata să intre în victoria lovită 
cu pinteni în burtă. În lumina etiolată de gaz tras cu seringa din jugulara unui alt e/'zorab furia 
țopăie pe firul de naylon tras cu tot cu ciorap şi derma danastoarei cu state de plată în front 
demodat. Pe capul de pod fără pălărie de soare se odinhesc braţele rochiei fetei morgane. Im- 
pasibil la boli vechi şi terapie de şoc e doar colţul clorofilei ce umple ochiul peniţei în care eu 
înfig gămălia de ac şi apoi...tac. 


Neînvrednicită la milă mi-e mâna ce ţine pixul şi isonul ştirilor cu morţii răscumpărați 
cu-n kil' de grâu de colivă şi delevarul borşit. Câte gheare şi ojă la gheare mai are taxa 
valoraţiei secundare... locul şi clipa în care repirația mea se retrage în lut şi visul 'ăl bun s-a 
pulverizat prin gura râului cu păstrăvi uituci? Pe foaia ziarului de anul trecut moare 
cerşetoarea resuscitată gură la gură de gardianul limbut. Luptătoare şi învingătoare-i doar 
râşniţa pietrei filosofale tot învârtind... malaxând irişii ce-mi pătează bluza cu experiment 
chimic. Semnez din instinc editorial-interzis... actul de donaţie al inimii mele cu vene pleznind 
de sedimente din stele rebele şi uit că la margine oraşului de bătrâni pasărea fericirii se zbate 
cu buza spartă în spini. 


Stau şi ascult ploaia cu capul pe gânduri plecat peste tocătorul cu căpățâna de varză 
de bruxelles. Pe masa mea cu ustensile de bucătărie țărănească pleznesc din palme 
scrisorile venite în cârje din străinătatea extravagantă. Şi oglinda şi uşa de la tindă scârțiie în 
cheutorile din colb de alumină ce otrăveşte sistematic gamela şi burta pifanului. Frica mea 
necontrolată de mamă e gata liberalizată pân la vârf de degete cu inelele ce strâng falanga... 
locul unde se opreşte o clipă suflarea şi cântă victorioasă despre speranţă. E un ger cumplit 
din gara-internaţională către spitalul 
unde singur în gardă bisturiul nu mai retează buricul de deget... cum făcea altădat'. 


În final nu mai aud cântecul mirelei galbene nici cu ochii nici cu gura-mi plină de zgura tot 
crescând şi vuind în spuma oceanului ce se învârte ca ruleta de la masa cu numărul interzis 
de purtat direct pe pielea cu vărast de vânt. Într-o faşă de mătasă de china stă ochiul întors în 
gând şi burta iedului ucis de foame zbiară la iarba ce creşte obeză şi voluptoasă ca țâţa de 
leoaică mulgând în nisipuri. Lângă crima asta gata comisă cu mâinile goale se ițeşte capătul 
de trunchi retezat în firezul uns cu untdelemnul cel gras al iertării totale. Gogota se ridică şi 
cade odată cu mine peste roca genunchiului plin cu reumatismele vitei poverii ce vine boncă- 
luind din vechime. Lumea se învirte-n carusel râzînd peste mâna ce îndrăzneşte şi atinge floa- 
rea de hibiscus aprins dintr-un cipp de nimic. 


11 


Bat mătănii în gând şi scot ghimpi cu dinţii din călcâiul oştirii ce-mi calcă strâmb 
spaţiul dintre ciurul şi dârmonul ca fruntea de bour pleznind între coarne poleite cu aur. În tal- 
ciocul mirosind a vită de poavră altă minciună dă în bobi leguma cu care naţia întreagă speră 
să iasă cu mintea întreagă din iarnă. Gândesc vărgat... icosez... despre timpul care năpâr- 
leşte soi de mucegai ce nu mai face două parale în istoria medicamentelor subvenţionate în 
rate şi arme letale. Boala asta-i internaţională de jur împrejurul pieţei în care liniştea scurmă 
după comori şi dă cu râtul în rană. Din cicatrici vechi ies dureri noi la raportul de dimineţii pe 
care o primesc doar... cât să o întorc filele dicționarului în care nebunul din cămaşa de forță 
vorbeşte la stelele ciucite sub sori. 


O strijea de lumină stă pe măseaua roții plombate cu diamnatul de sare. Ceasornicul 
ăsa-i doldora de invenţii repetate şi de secvenţe ce n-ar trebui să aibă niciodată drept de armă 
cu gloanţe adevărate. Îmi spun că mi-ar putea folosi toate liniile de înaltă tensiune de pe fața de 
masă a dimineaţii în care fierb la cafea coțka de libertate promisă şi-i mulţumesc Lui pentru 
strijeaua de lumină prinsă în prichiciul ferestrei. Tare periculos de spart în pikamer sunt 
proastele mele obiceiuri şi stelele generalilor lucioase ca bomboanele de mătasă populează 
toată recalma de vacanţă cu femele flamingo. Peste partea mea întrebare nevoiaşă se lasă 
luciditatea dură ca o achenă prăbuşită din arborele de pâine. 


Moft născut mort la ceasul când poştaşul cartează plicul cu numele învingătorului în 
cursa cu obstacolele raţiunii. S-a născut mort şi blestemul din prima fază a chefului cu rime 
când litera pe limba ei se îmbăta şi spunea că naşte cuvinte de dragoste interzisă. Atâta pro- 
misune deşelată se lasă astăzi pe spate şi trage la apă ca şarpele inelele degetelor altora 
abia scăpațţi din cuiele sicriului acoperit cu ziarul de împacheat rodii importate. Global înflo- 
reşte trandafirul sălbăticit în singurătatea asigurată pe bani buni în clasica ilustrată. Eu nu 
scriu scrisori frumoase doar vorbe lovind oxigenul din cd-ul ce-şi cântă destinul într-o colivii 
de aur şi peste care stăpâna aruncă şal după şal de mătasă prusacă. 


Revin pe pagina de jurnal a unui timp împuşcat din sticla de şampanie a veacului în 
care m-am încrezut ca în prietenul pe care l-am pierdut la joc de barbut. Sunt nesigură şi 
singură pe felia de cozonac în care drojdia creşte şi-mplineşte condamnarea insului trăgând 
din instinct la arat. Am trecut cu bine o eclipsă de soare întreagă în raiulu unde pomul 
cunoaşterii cuibăreşte  vrăbii muşcate de şarpe şi sentimente cu ochi din diamante gata 
fertilizate-n deşert. Zbor în zig-zag pe dunga asta de aer aproape curat...prin tot hangarul unde 
îngerițele bat pilota patului din care soldatul s-a ridicat voios între patru scânduri de brad. 
Vrăbii jucăuşe şi stricăciuni ireversibile grădinăresc humusul în care frunzele foşnesc... 
clevetesc despre numele calendarul cu anul trecut. 

Fac recurs la instanța de odinioară... la cerul plat şi la alt tratat de drept condamnat la 
uitat cele câteva lovituri ce-am primit în rinichiul scos la mezat. Sentimentele şi sedimentele 
întrebărilor necuviincioase s-au aşezat pe iarbă în capul oaselor şi înşiră mărgele de murano. 
Sus şi jos este tot un turn-babel... punct de control al limbilor nerostite şi al capetelor scurtate 
în ghilotina ruginind sub troscotul pe care-l scurmă mistreţii. Nu am meritul celui ce cuvântă 
despre credinţă nici teamă nu am de lumea în care nebunia înfloreşte ca măselarița iar polenul 
subversiv se depune pe cerul gurii ce nu mai ştie să mintă. Caii în togi albe şi ochelari de miopi 
galopează spre lancea ce-a intrat cu stânu'-n vânătoare. 


Abacul acesta din ligamente cu artorză şi sunete trezite cu foşnet scos din pielea de 
şarpe este animalul perfect adaptat la arat nisipul şi urlat degeaba la luna ce trece mai departe 
prin lumea-mi jumulită de penaj ca o pensionară de la moulin rouge. De secole multe şade pe 
gânduri maşinăria ʻai mai de preț a umanităţii ... înțepenită în rana cu apă la plămânii din 
oglinda cu imaginea realităţii. Sunt şiruri de semne pe statul de plată al ideii prin care femeia 
cu copilul legănat pe suflet trage ponoasele şi căruciorul cu butelia în care gazul de luptă 
dormitează ca toate fotografiile dintr-o familie cu eroi la schimb. Intuiesc şi urăsc limita rațiunii 
în iraţiune şi nu mai ştiu cum încap în dulap rufele tesute în uniforma larvei năpârlind în plin 
marş îndreptat cu un colţ de ochi spre genune... 


Nu ştiu sau... ştiu foarte bine cum să-mi las linia palmei în făina de oase pe care le 
fierbe-n clei clasic cazanul cu aburii împingând peretele inimii ca pe un capac etanşeizat sută 
la sută peste oala sub presiune nervoasă. Zvonuri în stol se lasă peste umbră de om în cercul 
oraşului. Nimic nu mai tentează zgura să cadă ca o zăpadă de noapte peste păcate şi zidul 
cu iedera strivind umbra mistriei măiastre. Şi-i iarăşi plin de vorbe proaste bou-vagonul cu 
spațiul vital supt pe măseaua de minte. Călătoresc nesiguri sub ziduri copiii bătrâni şi puii de 
vrăbii. Imperial şi leneş ca pluşul stă peste prada sigură iar cărăbuşul şi unghiul îngust al 
ferestrei prin care se aruncă în braţe la mine bănuţul. 


Trece pachebotul cu perla coroanei în dinţi. Ferfenițată-i legătura ce ţinea cârma şi ru- 
fele-n vântul proaspăt spălat la copaie de femeia matrozului. Un copil din flori de hârtie ţipă de 
foame pe linia martimă a bărbaţilor ce dorm de-mpicioarelea pe sub lespezi de rime impare. La 
marginea lumii cu roca pleznită aşteaptă poetul în frison matinal şi val de şampanie veche. În 
foarte adânc a germinat tot grâul de colivă şi-i verde-putred moscul ce ar trebui să ajungă 
esenţă în vitrine. Munţi de midii moarte se lasă pe o parte din mâna lui destinului ce... tace şi 
ştie ce face. Am trecut cu bine de tropice şi de nicovala ce se bătea cu pumnul în pieptul fără 
de stern. Îndepărtate şi tot mai încurcate sunt intestinele văzduhului pe sub care pescăruşul se 
lasă doar cât să pleznească din aripile printre care s-a rostogolit ca o minge de cârpe chiar 
soarele. 

Bate piticul din ceasornic în foia de cort şi se târăşte sunetul... ne intră pe sub pielea 
subțţiată de cazne. Lucrul în turnul vremii continuă singur şi tirul cu caii de rasă se face pe cont 
propriu în zorii zilei a treia de la facerea lumii ... pe când nici un alt scâncet nu se mai aude 
cum cade din creier de computer în iarba-țăndări. Dezlegat pe încrederea-i timpul ştergându-ne 
urma-n galopul ploii fertilizând hipodromul pe care cursa contracronometru s-a oprit fix în spli- 
na animalului. Dedesubt de adânc şi cuvânt se lipesc cu ger antispetic nările călăreţului. Este o 
experienţă nouă şi fără formulă chimică lupta care se dă pentru cravaşa de piele de om şi bău- 
tură cât să încapă în cornul unui inorog priponit la noi în grădină. 


Miere zburatoare de mentă e cina de taină a zilei în care ne înghesuim citind din memorie 
rugăciunea ce ar trebui ne dea pâinea cea viitoare. Un patinoar modern... cu fault la mantinelă 
este spațiul în care împărăţiile de zahăr candel se văd doar din oglinda retrovizoare. Meserii 
noi şi crime-n recidivă se practică-n domniile trase la edec ca o esadrilă de lişițe îndopate cu 
cele de toate ale țărânei. Pornim în alt maraton către pomul cu roadă destrămată de grindini ! 
Ideea salvării globale e încărcată de galbeni şi scame scuturate din preşul pe care legea casei 
îl bate ca pe minorul cel îndărătnic. Între răstimp... peste toată grădina edenului mierea de 
mentă se scurge prin doaga la care facem rând să-i lingem mâna de catifea albă. Cu mine în 
rând ... stă zâmbetul-mi în pioneze inox. 


În casa de naştere ard vreascuri verzi ca degetele fricii de moarte tânără. Eu continui să 
rămân legată burduf în nepăsarea ce-mi colorează-n mov tot spațiul supraviețuirii. Latră coioții 
bolnava din patul pe care-l susține din amintire bărbatul puternic. Frigul slut uneşte genunchii 
şi plâng împreună cu o singură gură. Alt copil se luptă cu visul în ring. Nu ştiu ce mă opreşte 
să ţip în urechea ferestrei prin care îngerii vin buluc din clpotnița unde liliecii fac chef cu barili 
de sânge îndoit cu parfum... Tac şi croşetez la viață-n neştire acolo... pe un capăt de rugă- 
ciune din timpul pierdut cu masa de prânz. Tendonul fin plezneşte de colesterol şi ruşine. S-a 
născut alt copil mult prea blând pentru apele cu drept la libertatea-mi ce selectează embrionii 
cei mai bătăioşi din pasărea cântătoare ! La bucătărie cartofii sunt prăjiţi în grăsimi minerale. 


Un misionar în cearceafuri de bumbac este duminica şi ceasul ce se bate pe spate cu 
lungile aripi de slavă aproape cerască. Muzica spală pe gratis acoperişuri de case şi ochiul cel 
cât lacrima universală. Vizitez cu bilet la negru nemurirea şi continui să cred că vorbele mele 
însoțesc linia de înaltă tensiune ce ne leagă fedeleş în miezul melcului.Veşnic şi de la capăt 
iau în răspăr şi creasta cocoşului prin care semeţia şi josnicia se adună să bată caiele în pot- 
coava de deasupra uşii cu viori sugrumate de mâinile schivnicului. Dascălii de retorică amuţesc 
la catedră şi estrada plezneşte ciupind doar coada harphei din cutia din bârnă negiluită. Nu 
mai ştiu unde merg pe această lume ca un junghi la plămâni. Cântă eternitatea din fotoliile gata 
acoperite cu stelele de sticlă peste care cavalerii mesei rotunde aruncă rugini din ceprazuri. 


14 


Sublunară-i lentila prin care cade apa din cerul de gură şi canalul continuă să ducă cu 
el mizeria grijilor către miezul din pâinea sărmanului. Mă tem să iubesc berc...doar acel cerc 
fără coada cometei ce-mi tăia felii din mămăliga prin care azi amuşină balonul lansat la oxigen 
în ziua victoriei cam nesigure. Dorm pe valve de inimă străină elevii şcolii de pilotat leviathanul 
şi ochiul profesorului de gardă mută mai departe negrul din tabla cu materiile fără indicii. În 
ape sublunare barcagii fără barcă adună-n ghem firele din care scapă curentul electric şi sca- 
ma de suflet înnoată spre casă câineşte. Crăpată-i între spete bluza mamei şi dor dinţii de aur 
în gingiile ca două scânduri peste care perechea de bocanci cazoni face marşul victoriei. 


Cuminţite cu biciul sunt cuvintele de despărţire. Sigurăpe ea este moartea ce val- 
sează în volute peste tabelul lui mendeleev. Prin galeria cu furnica roşie-n gură stau mileniile 
şi mâna ce le atinge ca un prieten pe umăr. Infinit este şi aburul laptelui din țâța ulciorului spart 
şi sonarul balenei ce penetrează uscatul în care mlădița măslinului e roasă de omizi fără spe- 
cie. Identitatea noastră separată stă ca-n pântece fătul în găuacea sigilată pe dinlăuntru. Dina- 
fară urcă în arcă miriapodele. Mor numai vitele tinere închise în staul şi umerii ruginind sub ar- 
mura cu trese de generali fără vipuşcă şi armă. Tinta doctoriei mele tare amare este tăblia de 
marmură pe care arunc zarul şi jocul continuă cu ziua ...cu luna...cu anul. 


Respirația copilului sănătos peste ficatul mărit de pasăre în dans flamengo este la urma 
urmei un moft curios. Se poate muri şi sănătos şi pe linia cea mai de jos a pământului ce-şi ri- 
dică ochii la vitrina brutăriei în care frământă cozonac cu stafide de levant fetita ce vindea 
odată chibriturile zăpezii ce vine. Că... încolăcit de trei ori este norocul meu peste nojița şi lațul 
ogrăzii cu păsările îmblânzite cu grăunţe de mirt tânăr. Ştiu că nu cad capete de acuzare peste 
negustorii scoțând castane din jarul pleznind cu forța gheizerului dintr-un sifon plin-ochi cu 
aghiasmă ! Alt frig comun intră în osul supus poverii ce mă târăşte spre salonul maternității 
schimbată în muzeu. Nu disper şi nu tip în urechea zilelor foşnind din aripi de celofan scos de 
pe borcanul cu zacusca de anul trecut. 


Am dezbrăcat fierul armat de betoane dar furtuna în juru-mi tot chiţăie şi fuge julită în 
coatele pe care s-a târât fără ritm şi măsură. Gestul spaimei mele este rigid şi gheaţă ca tăişul 
ce intră în pântecele iepei ce trage din cer carul mare. Împroaşcă foamea din stomacul în care 
se digeră banii şi anii. Singură la raport se prezintă voioasă numai rindeaua ce-şi trage talaşul 
peste rănile vechi. Politici de struț trec ilicit graniţa cu traista de tărâţe şi porcii evadați din linia 
abatorului. Asasinul plătit are chimirul plin cu ruinile străzii. Numărul este impar la biserica 
unde clipele se opresc... se opintesc... se închină şi trec fluierând mai departe. Singură în 
cerc-drept încerc sentimentul altei revoluţii unde reduta rămâne un steag întins perfect peste 
careul cu toate cuvintele încrucişate cu mâinile pe piept. 


Vara asta este vicleană şi mai grasă ca văduva ce umblă pe drumuri de sare amară şi 

scoate floarea basmalei în lumea abia evadată din scutece albe. Am strivit în vis pliscul păsării 
ce cânta pe toate corzile viorii bătrâne şi-n aparatul de telefon şuşotesc greierii cuibărind 
oasele simetrice ale zilei. E râcă  morţişă-n isonul vuietului ce creşte cu burta pleznind 
decibeli. Cresc copii din flori în gura metroului larg ca un câmp de maci ridicând solul 
pălămidos al unui bărăgan peste care bucuria nunții din cer şi marşul funebru au chipul lacrimii 
rostogolite pe epiderma unui balaur din compozite. Ridic ferestre din zahărul brun pe care-l 
adun din aluviunile grase de după apa golind găleţile şi pereţii cu sfinţii ieşind din icoanele pe 
rând. 


În limbi tinere şi mereu peste mijloc de cină luăm în răspăr coarnele taurului prins în 
lupta pentru viaţă şi moarte. Norociri şi steme salvate singure în grad avansează în lupta cu pe- 
najul smuls cu tot cu inimă din pasărea spin. Se întunecă hoțeşte în grija mea personală şi 
noaptea asta sură joacă şotron pe sticla ochelarilor prin se vede cum vag cum rage fiara înfiptă 
bine în furculiță. Pantagruielic se anunţă potopul pe toate limbile şi stropii salivei înverzesc per- 
eţii celulei în care osânditul înnoată prin pupila vârtejului. Maladia asta ține de mine ca un zid 
pe care trandafirul se prinde cu bețivii şi bacantele ce vin din tuspatru colţurile perdelei subțiri 
de nylon. Deasupra-i masa unsă cu vin şi trădare şi o candelă ce divide în firimituri inegale 
regatul. 


Planeta-i un orfelinat şi nimic nu mai are noimă în repetiţia generală a plăţii peşin pen- 
tru munca de-o vară. Se vinde şi se cumpără cerul cu norii plini ca un creuzet din care 
spiriduşul scoate formula secretă a nefericirii. Pietrele din zid cad peste noile expediţii pe lună 
plină şi în jurul orfelinatului din care ştirile o zbughesc direct pe ecran. Libelulele zac la sol într- 
un sfert de borcan. Restu-i loc pentru basmul cenuşăresei pleznit peste gură şi gardini. Ulcioa- 
rele şi apa se duc berbeleac pe calea lactee că... departe-i făgaşul ce trage-n tractor benzina 
şi dreptul de trudă peste craterul subțire ca un vârf de creion ce-şi scrie istoria pe ultima um- 
bră. Inofensiv ca un gând este efectul placebo valsând printe picioarele mesei cu bucatele 
puse la îndemâna unor cobai ce ronţăie viața de sfârcul de deget. 


Fără părinţi şi fără datorii plătim doar drumul de îngeri bolnavi de trufie când tragem 
halca de caş din plisc de corb guraliv. Cine să-mi pună compresă de untdelemn crud peste 
ochii îndrăznind să privească cerul şi aripile ce se bălăcesc în mustul din viitorul sezon ? 
Pleacă de acasă graurii tineri şi malu-i surpat peste prizonierii unui alt lagăr de concentare a 
pagubei colosale. Frica de frică musteşte freatic prin praful în care numai diptera dansează 
fără paiete sub talpa în care sârma în două se împarte. Răsuciţi pe degete sunt polii invers şi 
veştile vin din alt câmp de bătaie prin benzile desenate de copil dus cu tancheta blindată la 
şcoală. Alţi senzori purtăm la veston pe sezon şi pe sub pielea cămăşii ca un aburcazon. Cura- 
jul mă prinde şi ţine de mâini şi grumazul plecat pe butucul de roată ce merge pe boltă fără osii 
sau car. 

Mers de tren fără gară...Nimic nu mai ţine de pacea ce-mi venea seară de seară la far- 
furia cu lintea terciuită sub mers de tren fără gară. Se vinde în avans visul de lapte şi celula 
bolnavă... vinul nebun şi rubla ce umblă fără însoțitor de valoare din vagon plin în vagon gol 
către siberia trasă în cămaşă de ciocolată cu lapte. Continentele între tu's cinci degete năpâr- 
lesc prâsnel de pelagră şi-i iar vreme de zbucium din bucium prin coaja mesteacănului în care 
se aruncă cu capul înainte toate zăpezile din banca de date strict personale. Miroase a prund 
de luptă pierdută şi a plombă extrasă direct din măseaua de minte a înțeleptului despre care nu 
vorbesc niciodată jurnalelor de ştiri din timp ticluite. Şina de fier se scurge în rotoare şi-n matcă 
şi-n buncărul în care îşi fac veacul civilii şi soldaţii cu glonţ orb în loc primă-falangă. 


Scara lui iacob creşte ca febra de prunc. Este tot o lumină tectonică-n placa dentară şi 
în vertebra peste care umanitatea trage trasoare ca puşcaşii din linia întâi ai mobilizării la in- 
ternaţionala din care învinsul iese cu steag de leucocite în sângele tânăr şi... moare. Vânzători 
de vise stinse ca ţigara în carne sparg lampa păpădiilor înflorind aur între coperţile de livret 
fără contingent sigur. Vor veni alţi cavaleri fără cai pe gura asta de rai şi alţi dresori de lei fără 
piei în manjeul unde fac „alei-hap!,, toţi purecii strânşi la ananghie în gămălia de ac. A sosit 
iar la ceas fix şi zadarnic circul cu fiare bolnave în urbea prin care pikamerul festonează butio- 
niere cu picuri nesiguri de ploaie ucigătoare. Scara creşte cât febra din rana unde a depus 
ponta şi ne naşte balaurul. 


Din cercul aprins scapă numai cele zece degete ale mănuşei din muselină de păianjen 
şi amândouă palmele mele aplaudace şi goale ca armura medievală ce-şi face loc cu dinţii şi 
cu ghearele în spaţiul îngust dintre cărămizile zidului ce ţine coleţia de trofeie. Fără memorie şi 
extrem de ieftin este brațul de muncă în târgul de vară şi alb ca marmura este sufletul care stă 
sub genunchiul pe care-l apăs cu toată convingerea de centaur. Sub clopot spart în cap dorm 
eroii tot aşteptându-şi rândul pe lista de azvârlire în flăcări a greşelilor greşiţilor pe care nu-i 
pot uita nici ierta singuri. Deşertul din vis a înfrunzit mirt în epava burduşită cu matrozi echipați 
în îngeri fără minte şi tineri. Numai mirii sunt teferi cu rezerva asta de aer raționalizată şi mo- 
luştele ce urlă cloaustrofobic din conserva strălucitoare ca un inel de logodnă. 


Unda în şoc loveşte pe la spate burta rotunjită în regula jocului general şi comanda se 
dă cu jumătate de măsură din gură în gură. Alte ştime ies goale puşcă în ochii oraşului puritan 
iar inima lor bate pas de front pe cheiul în care tornada şi timpul se topesc ca bucâăţica de unt 
peste achena ce mişcă în casa de naştere. Facerea lumii stă în echilibru precar pe raftul de 
sus şi mişcă din aripi libelula-n facsimil. Bat ca-ntr-un preşul vechi itele şi degetele de femeie 
ce luptă cu timpul întins razant sub cuțitul. Mai apoi vin ziarele zilnice... muncile silnice. Una 
după alta imaginile se depun pe arterele de comunicații periculoase ca un colesterol. S-au se- 
dimentat în şpalt poveştile de succes peste osul de ros de nu mai găseşti voluntari care să 
urce golgota pe picior cu un singur pantof. 

E un concurs fără premii jocul de-a vardiştii şi temnicerii prăvăliilor în care scriptura ră- 
mâne singura piatră de la gâtul ispitei. Umblă inima mea uitucă şi mult prea repede se îndepăr- 
tează de toate cât au fost inventate. Distanţele în grral se sparg şi vremea mea se 
îndepărtează de țărm... fuge... se scufundă ca trupul regelui în mierea albinelor ucigaşe. 
Nimic nu se vede singur şi sigur dar mai ales... nimic nu se aude total de pe plaja cu bătăliile 
date pe viaţă şi moarte pentru o aşchie separată de cruce. Dincolo de geamandura standard 
stau salvamarii-n şalvari şi coajă de mandarină pusă în lupta pentru o singură zi câştigată în 
războiul medieval. Peste arhipelagul fără nume Dumnezeu s-a s-a lăsat pe coate şi fluieră 
jazz. 


Apa neagră cade peste sistemul propriu de apărare al celulei nepăsătoare. Reactorul 
doarme cu neuronii goliţi de scânteie când pacea universală se rostogoleşte ca nuca prin tur- 
ma din care lipseşte la apel o singură oaie. În abatorul modern se dărăceşte lâna de aur şi se 
câştigă cu sudoare salariul. Oameni şi şoareci rod la întrecere miezul verii în răspântia unde 
energia s-a stocat toată şi roata merge otova ca brațele pregătite pentru tras la galere. Simt 
viitura... valul cum suie spre creier prin oasele goale de aerul în care mor fără rost vieţuitoarele 
neclasificate în jurnalul domnului darwin. Despărţită de toate este linia morţii de pielea vieţii de 
dincolo de acidul stors din stomacul hipopotamului adus pe spesele comunității în rezerevaţia 
cu lupanare şi floricele de plastic. 


Mina personală stă în epicentrul lipiei nedospite şi în sâmburele inelului de logodnă 
strivită de viciu şi datorie dusă de ştreang până la sacrificiu. În muzeul de ceasuri solare alt ca- 
riu primat roade mocăneşte-n peretele cu albul neclar şi tras ca un văl de făină peste unghiile 
gata înfipte în cutia cu cremă de ghete... Este foarte sigur buncărul ăsta cu perechea lui de 
greieri naivi cântând despre fericirea terestră. Suge numai cimentul sângele omului şi insecta 
se trage prin acelaşi portțigaret de drog avansând în dessant şi în boală. Secundele din mina 
personală sfârâie pe bolovanul înroşit cu sucul unei cireşe amare. Dincolo de starea prenatală 
stă fătul speriat de integrate şi toate calacule făcute pe cinstita mătasa unui drapel scăpat din 
sfâriitul a tone de grăsimi minerale. 


Copiii neplînşi stau în procesul de fermentare a cernelii întinsă pe degetul cu care 
semnez pacea minciunii şi vântoasele adevăratei genuni. Nevoi noi şi credinţe vechi strâng 
mâna hoțului în menghina drumului care plezneşte sfărâmând nuca de plumb. Pe locul în care 
se mai scaldă atlanții alţi părinţii poartă jugul...trag plugul pe sub cerul cu norii ce cad în pi- 
cioare peste invalizii căruciorul cu îngheţată asortată în miros şi culoare. Un altfel de luptă se 
dă în ființa ce-mi iartă anii pierduţi în aşteptarea porumbelului cu fructul de măslin copt ca buba 
dulce în gură şi sirena maşinii cu pompieri voluntari trage tulumba după propria-mi umbră. 
Trece alte veacuri de pace confiscată de secunda cu cireaşa clincănind în lobul urechii patriei 
ce nu mai merge pe două picioare. 

Facem târâş pe rând şi cu sârg prin cioburi de oglinzi şi sidef smuls din midiile ştrangu- 
late în viţa de vie. Podgoria şi plaja întreagă miros a magiun roşu şi dulce ca spuma de la masa 
de sacrificiu. Rebele şi în haită ca lupii se adună gândurile să-mi sfârtece în caninii de lapte 
sufletul ce străbate lumea fără costum de botez şi fără de trup. E iarăşi stare de mobilizare de 
trupe voluntare şi multe grade celssius înghesuindu-se sub coviltirul bărcii salvări împing 
înainte anotimpul şi anul... Lupta următoare se va da sigur în numele miriapodului mărşăluind 
sistematic între umerii generalilor. Ancora a scăpat din mână peste bordul îngust şi în dami- 
geană mişcă în somn vinul ce se schimbă în oțet. 


Cine pe cine căsăpeşte sau iartă este... problema ce coase la gură până şi broscoiul 
ce se visează prinț moştenind tot noroiul cu turbăria din balta pe care s-a ridicat oraşul în capul 
de oase. Metanul scoate limbi în ventuzele de pe spinarea cămăşii cu fluturii ce-şi fac meta- 
morfoza hidoasă în valiza cu artefacte de mire fără mireasă. Zilele întregi sunt din ce în ce mai 
puţine în gloria ce face şmotrul prin prăvălie. În casa nouă nouţă altă candeală îşi arde dege- 
tele cu care ar trebui să toarcă fibra tare de cânepă. Este mult prea multă grăsime şi puţină lu- 
mină mai umblă prin ruina care muşcă vagabondul de mână. Miezul acesta de noapte străină 
este mesageria universului tapetată din cap la picioare cu ambalaje străluminate de timbre cu 
filigranul foarte foarte subțire. 


În haine vechi călătoresc fără rost pe podul de palmă printre milioane de alți hoţi neduşi la 
închisoare. În piaţa de păsări steaua de dimineaţă-i trasă în țepuşă la foc mocnit. Încălțări de 
tot felul tropăie pe sistemul nervos al telalului ce se preface că ştie să scrie greşind greşiţilor 
noştri. E ger cumplit în plicul ăsta gras din care iese toboşarul cetăţii şi bate anunţul. Curatori 
şi parole noi schimbă mantaua de ploaie în care cohorte de molii înfaşă la larve flămânde. 
Dincolo de acest infinit eu continui să cred şi să spun că nu ştiu mai nimic din mărul oprit între 
vărful de limbă şi nodul dublu din gât... Sunt corigentul la toate lucrurilor ce-mi prisosesc prin 
odaia cu troacele sedimentate ca tescovina pe doaga butoiului din care filosoful îşi fluieră 
câinele ce... îl aude dar continuă să roadă sintetice oase. 


Despre păstrăvul pe care-l desenez din memorie şi-i vorbesc pe limba lui de apă dulce şi 
despre legea marţială mototolită ca o coală în ghiozdanului cu rechizite de şcoală scriu din oră 
în oră. Aici e malul... dincolo-i valul letal al otrăvii pe care o prizez pentru a face demonstrație 
cîinească pielii de om care rezista cu certificat de calitate la toate intemperiile insuccesului. ... 
şi buba rea spuzeşte pereţii celulei în care cobaiul refuză să-şi ia deceniul de libertate promisă 
pe vârful de şiş ce-şi tremură polenul de penicillium. Recunosc după gheată şi după noroi acel 
soi nou de cobzar ce-şi face veacul între rufele spălătoriei industriale... un fel de mască din 
catifea cu buzele trase în creionul ce continuă să scrie reţetarul şi povestea şeherezadei 
peste şira spinării unui dromader ce rumegă şi-i scuipă deşertul în pumn. 

Manejul e drum prelungit până dincolo de splina animalului din capul satului în care câinii mor 
tineri şi fără să se asmută la sfinţii ce caută din casă în casă omul cel bun. Mereu pe păcate 
călcând metalul din caiaua înfruntând nicovala... Există o frică de insul rebel şi de noaptea 
în care laptele în şiştar smântâneşte singur şi intram în vrie pe punctul terminus admis şi unde 
pantofii lebdei negre nu se mai abţin să danseze. Dumnezeu îşi pune mintea în mâna trasă în 
mănuşă din mătasă din coada de leului ce-şi face veacul la lada cu gunoi menjar. Nu văd 
prea bine dincolo de ceața care-mi pansează retina... nici prea adânc în coşmarul dresorului 
dormind cu harponul în mână. Printre amigdalele inflamate de aplauze carul mare cu toții sacii 
făinei de carii se scurge prin jgheabul înfipt ca acul de seringă în carne. 


Câtă singurătate poate intra în toiul de vodcă şi-n sticla transparentă a unui far din 
arhipeleagul cu piraţii la datorie? Ce lungi sunt urechile acului cu care cos la gura lumii şi ... 
aţa veche se tot rupe şi vocala tot scapă liberă de pe limba ciupită de alte cuvinte 
necunoscute! Felii de pepene cu sâmburii ascuţiţi în dinţi de şoareci pier în spasmul mareei 
lunare. Nu doar eu trec neştiutoare cu pachebotu-mi global şi dotat cu gps şi cu jumătate din 
alămurile fanafarei din cele şapte prăjini pe care rufele familiei se uscă pe picioare. Alte 
hematii în apus curg gros şi confunz peste peisajul în care intră cu ararat cu tot arca lui noe. E 
naufragiu continuu pe pământul desțelenit cu damf de coniac învelit în culcuş de păianjen. 
Sărbătoresc zgomotos mersul pe jos şi trasul înainte pe coadă a câinelui fără zgardă. 


Cu capul în piept avansez în troleu. Nu am bani de bilet... nu am casă nici leac la boala care 
m-apasă. Tot ceea ce am vrut şi avut de dat peste căpătâiul proiectelor strict personale este o 
cărare de beton pe care se plimbă cu pălăria în mână perceptorul. Un festin cu păsări împăiate 
mi se arată din unghiul îngust prin care eu trec cu fără cămaşă şi fără maieu. În munții de 
acasă... caprele tinere îmi dau laptele gata fiert în măduva din oase şi certitudinea că aerul pe 
care îl consum este chiar ghiozdanul în care mama-mi aşeza bobul de grâu uns cu margarina 
tendenţioasă. Doamne... dă-mi curajul să merg în poante pe foarte lungile linii 
tehnologice...aşa ca o aripă fără ştiinţă de gravitație ! Peste marginea luminii Tale ... alţi fluturi 
de staniol mov îşi depun ponta drepţi în umeri ca un metronom. 


Locuim pe felii aceeaşi caseta perfect nituită printre vrafuri de gablonzuri de vitrină lovită cu 
bocancul în stomac şi în minte. Învăț din mers rolul secundei prin care trece acceleratul de 
noapte cu actorii şi rolul vieţii prins ca libelula vie în ace. Dorm inorogii deampicioarelea sub 
felinarul ce creşte-n desenul abia schiţat în cărbunele adâncului ce îngraşă păsări. Sunt actor 
într-un rol minor. Sub masa de machiaj a altui obraz moare de foame viţelul cel gras. Fiul 
rătăcitor n-a aflat încă cuvintele de iubire.Nu este singurul pe dunga asta îngustată de vina 
mamei şi a tatălui traşi în marşul deşertăciunii. Ca ploşniţa plină de sânge stau bocancii mei de 
doi lei ... strâns legaţi între ei. 


Sub nume comun stă umbra-somoală şi mămăliga forfotind ca feromonii din cuşca cu 
fiara adusă în faţa mulţimii să se împerecheze ş' apoi în luminile rampei să moară. Este un 

testul dat în închisoarea datornicilor drogul ăsta... aşa cum iese el cocoşat din planta 
nebuniei ce creşte pe pereţii vaselor prin care clownul trage în arenă iluzii. Tânără şi fără 
mişcare este iubirea-i totală... aşa cum priveşte şi nu vede lumina prin geamul uns cu mizeria 
muştei domestice. Dosul palmei loveşte peste masa lumii gura ce-şi mestecă albeaţa din 
incisivul ca o literă scăpată alandala pe pagina unde ar trebui să fiu eu cu cernelurile scumpe 
şi buricul degetului ascuns în mănuşă chirugicală. 


Inevitabil este mersul 'nainte şi'napoi prin lanul cu seacara căznindu-se să-mi reziste 
ca unei prepelite ce cloceşte porţia de ouă gata prăjite. Ca într-o fabrică de bomboane ninge 
zahărul otravă în călimara unde îngerul de serviciu pe rațiune se bălăceşte ca un pui de peşte 
phirana. Scriu alminteri de la o vreme... despre pofta de viaţă şi pofta de moarte a visului ce 
se absoarbe chiar dacă prostia continuă să conducă şi să îmbătrânească în libertate. Lângă 
cimitirul de pagini de carte desperecheată cioclul în oglindă joacă şi pierde la gioale tot 
norocul din mâneca-i tivită cu iarnă congentitală. În cimitirul aliniat pe contigente absente bat 
din toate părțile viscole mirosind a bomboane fondante. 


În clipa mea de moşmondeală provincială stau specii rare de versuri ce nu vor fi publi- 
cate niciodată între coperte din solzi de salamanară. Nu mă asemăn cu nici unul dintre cei cu 
care împart acest joc de noroc chior. Rezist la jar mocnit şi legilor prin care alt nebun de legat 
îmi donează epiderma pentru combinezonul de lucru la veac. Şantierul patriei este totul! Mult 
mai dedeparte privesc sufletul-bun şi firul cu plumb din colbul care-mi pudrează botina pe vîr- 
ful căreia ploaia de sus şi zoaia de jos se unesc şi rad totul cu unghia mare. La semafor e 
roşu de coridă ...un ciob întreg de vitraliu medieval din care cocleala defoliază prezentul. Din 
spatele cortinei creierul păpuşarului fierbe în miere verde ca lumina. 


Dar... eu nu-s insectă reciclabilă nici pui de mesteacăn înfipt în gingia crivăţului răsti- 
gnit cu braţe şi picioare pe acoperişul de ţiglă încinsă de soare! Nu-s nici opinca din povara 
de vită domesticită cu zahăr şi folosită tot drumul pe care va trece carul alegoric... Totu-i 
subțiat în trup ca un spectacol filtrat prea mult prin drojdia de rachiu tras din prunul crescut 
în răscruce de drum. les gozurile la gura borcanul din care cântă beţivul. Accept din prostie 
alt rol de spectator ce stă cu capul în nori şi călciiul în gresii. E noapte în oraşul meu de neon 
plat şi animalele de companie dorm cu iarba fiarelor înfiptă în broasca din poarta ce doar ea 
vede umbra-mi ce se scurge pe drum. 


E dimineață iar între coarnele zimbrului singuratic şi steaua este clipa conservată în 
gelatina gutuiei uitată o iarnă întreagă în fereastra bătută în cuie. Ceva e musai să fie cu lu- 
mea asta înfăşurată toată în blana lupoiacei gestante şi cu purecii care ţopăie pe limba unui 
frate de lapte. Cum să intru viu dar mai ales cum să ies mort din infernului de pe apucate şi 
dintre toţi străjerii condamnați la a sta cu vorba ajunsă-n barba sprijinită pe vârful de lance? 
Eu nu-s soldat de gardă regală doar o ciozvârtă din ceea ce ar fi putut fi glicerina din care fa- 
brica scoate lacrimi şi explozii necontrolate. Behăietul în turma de miei înţărcaţi cu deasila 
urcă coverta pe corabia cu pânză de sac bătută în spată lată şi briză de libertate ca şi garan- 
tată. 


Inima de după grilajul de os e slabă ca vederea de mamă neadaptabilă la trotilul pus 
sub focos aşa ca ghemul de câlţi în care se tot toarnă cu spume unsoarea de porc. Un vers 

incolor-inodor păstrez de rezervă în recipienetul fragil ca pumnii din care sorb aerul şi colos- 
trul refacerii lumii eterne. Medicamentul nou şi boala veche sar la bătaie peste linia ilizibilă 
care mă desparte de renaşterea Pruncului în obială smulsă din cămaşa unei țţesătoare la mai 
multe războaie. La capătul ăsta de drum adunat ca şarpele în gumar vechi şi în miezul de 
prun creşte densitatea umbrei ce vine... se gudură... face sluj pe scara fără odaie cum face 
un câine. 


Ce ar fi dacă ar fi din aer-plin tuspatru pereţii bisericii prin care Dumnezeu îşi târşeşte 
papucii uzaţi în pelerinajele milenare... Departe de mine gândul ce scoate capul în lumea cu 
toate tainele de vânzare şi scena finală a balului periculos ca ascuţişul de baionetă în care se 
spintecă uniforma unui mareşal de motorizate. Vorbe în uniforme diversificate ies din cutia cu 
conserva de peşte ce a hrănit mulţimea de cifre ce bat mereu în uşa dincolo de care îmi scriu 
testamentul. Sunt prea ostenită de trecerea veacurilor pentru a mai lua în seamă clipa ce mi 
s-a înfpit în laringe şi abia lasă să intre în scenă privighetoarea să cânte. 


Schimb din mers anii şi banii contigentului meu se înmulțesc precum furii-n liziera pădurii 
răstignită în cerc de frica securii. Scalpul regnului străluceşte sub soarele iertând mantia roasă 
şi voalul sublim ca ninsoarea glorioasă ca o mătreaţă strânsă pe umerii povârniţi de victorie 
strict personală. Măsor bine şi tai prost firul lungimii ce mă ţine în cuie pe ombilicul speciei pen- 
tru care mint că primesc la schimb crez şi tain de beţie. Alte griji fără rost macerează bucata-mi 
de lume peste care conghista trece ca scrumul unei lupte dintre stolurile de cocori şi peştii su- 
focați în burta peştioaicei. Sub cupole de veneţia şi dare de seamă se ascute nisipul clepsidrei 
când alte migrații în cruce se mişcă sub tălpile vremii. 


Am văzut omul cu ghiarele înfipte-n beregata vântoasei argăsite cu sare de mare. Am au- 
zit la geam dmineaţa nenăscută zicându-mi pe nume şi timpul meu fixându-l probabil pe linia 
termometrului cu grade superior-militare. Pe frontul comun oferta tot creşte... cucereşte cu- 
vântul şi piaţa de dobitoace în care intra cândva un pătrar şi ceva din uscat şi potopul întreg de 
lacrimi dinspre sol către cerul de gură mereu picurate. Cererea-i limitată în cimitire şi la cantină 
de... nici omul şi nici îngerul omului nu-şi bagă de vină pentru coada cometei ce sfâşâie stea- 
gul înşurubat ca un cariu între coaste de splină. 


Ca o gravidă fără soroc poftesc şi scriu despre ghiveciul de as'toamnă fără să ştiu că 
aş putea fi chiar eu bobul cu germinaţie de sută la sută ce-a ajuns dintr-o eroare în oala ce puf- 
neşte cu ţâfnă umană. Nervi de rezervă şi maladii din nimic ricoşate stau spate în spate între 
frate şi frate... Verdei coada aşetptării ce nu va atinge niciodată densitatea unei stele fixate cu 
pelicanol pe ghiozdanul cu penarul fără ustensile cu risc sporit la control. Ingi cu decorații rugi- 
nind în piepţii cămăşii şi cu pietre de moară în fiere poartă aceleaşi probleme de comunicare 
dintre fiecare cu... fiecare. Pe scutecul cu florri de arnică prostia şi riscul pun sub semnul în- 
trebării chipul şi asemănarea în serie a altei maşini de fabricat dinţi la roata plecării. 


Înalt şi tare departe e cerul din care ciocârlia vine în picaj spre ceaunul cu apă fierbinte 

şi sare de marmara. Prin humusul gras intră în şut termitele grave şi şapte pitici din ipsos vop- 
sit în culori tari de avertizare. Imi place să cred că mai am în plan un prieten fără plată de stat... 
colo o haimana fără haină de seară ce urcă şi coboară pe sfoara cu care un cleşte de rufe pune 
cu vântul cel tânăr prinsoare. Trec de la gară spre moară alţii filozofi cu zmei de hâtie lovind le- 
viathanul cel burduşit cu unt de cacaoa şi focoase ascunse în miezul de pâine. 


Cerul gurii-mi ia foc direct din chibritul peste care un războinic irecuperabil trage piatra de 
moară şi toarnă la coş boabe şi benzină uşoară.Umblu fără trup la cămşa în nasturi forțată 
printre ruinele din care iedera se ridică şi prinde cu gura sfârcul degetului cu pecetea dezastru- 
lui. E din clorofilă fină nisipul falezei şi verde ca alga marină e spaima mascată în creme şi far- 
duri de iarnă. Numai la hotelul de cinci stele... cu majordon şi lacheu din siliciu precis ora mesei 
se învârteşte după ceasul de argint al bunicului. Dar...cine mai are nevoie de timp şi istorie ca 
bonus la victoria câştigată oricum când setea-i gratuită şi garantată în porţia de jar teluric ce a 
cuprins fața de masă peste mijloc... 


Am cunoscut eroi ce şi-au întors viața pe dosul palmei cu care loveau tăietorii de trestie 
unsă pe buze cu zahăr. În jurul lor viața mea umblă ca o mironosiță în braţe cu ploaia şi 
smalțuri sărite din gingiile scoicii obligată să gesteze perla coroanei. Soarta mea-i desculţă şi-n 
rochie de cânepă înflorită pe strada trasă în birjă cât portocala rostogolită cu vârful botinei prin 
noroi şi prostie. Îmi recunosc toate greşelile greşiților numai după vocalele pe care le ţin în 
gura 'ai ştirbă şi tusea măgărească bate mingea sărăciei printre confetii pariziene şi fulgi 
smulşi direct din aripa îngerului de ipsos. Selecţia-i naturală în jurul sezonului care a fost bun 
doar în centrul de afaceri cu vorbe înveselite cu icre negre şi şampanie turnată în paharele 
imaginației. 


Veacuri de mers pieziş pe sub buza vulcanului comemorez azi prin atitudinea-mi foarte cu- 
rajoasă de bob de piper sărind... evadând la timp din mojarul programat la asaltul armat. Sin- 
gură în țărâna flămândă sămânţa-n pântec prinde cheag şi-şi face drum spre cruciada care...iar 
s-a amânat din start. Totu-i metaforă gata să scape din mâna de lucru a speciei pe care o pierd 
din vedere şi vin ele... miliardele de nume din cartea de telefon care sună în noaptea căruntă 
ca un mărunţiş în buzunarul vestonului de erou.Tassul balanței are fața-n oglindă şi spațiul 
dintre noi se vede clar cum îşi lustruieşte dimineţa devreme toți ghimpii salcâmului crescut cu 
rădăcina-n fântâni de petrol şi durere nebună-n măsele de om. 


Adun şi dau capital fără de vină pentru fiecare dus-întors al lingurii cu analgezic de la 
raft la gura sătulă. Periculos şi tainic trec frecvențele unui timp în care reductorul de  şiiri 

anunţă scăderea alarmantă a cotei de oxigen în molecula artei planetare.Trăiesc periculos pe 
banda de frecvenţă în care burghiul roade... creşte ... plezneşte pentru ca fluturele de mătasă 
iarăşi să zboare. Mă retrag vis cu vis din tot ceea ce îngraşă şi nu îmi e permis de atins cu 
ochiul ori cu mâna peste fața asta de masă cu chip schimbător. Butaşul pâinii din Biblie... acel 
suiş frânt şi acel un coborâş alunecând prin dreptate şi halebadrele legiunilor încreştinate sunt 
tot atâtea semne întrebătoare ce dorm în arhivă cu conturile istoriei încă neîncheiate. 


Habar nu au ştregnarii şi hornarii de gustul homarului şi rostul cutiilor rciclabile sau 
de lacrima suspendată ca sabia şi drobul de sare deasupra baldachinului din camera nupţială.- 
Gestica şi retorica nu au rațiune în radiografia momentului de consum în forță şi alţi baloți cu 
şalvari şi alte pungi cu halva vin la rând pe tarabele care mută în cer lanurile de in înflorit ca 
floarea soarelui. Experimentul meu stă abandonat pe un raft dintr-un sat din care nevestele 
pleacă-n zori la piață cu propria lor porţie de tinereţe înfăşurată în testeneu de mătasă. Astfel 
simt eu gestul suprem când... Tu îmi arăţi şi crezi că şi văd ursa mare fără probleme de optică. 
Dincolo de fabrica de compresoare solare şi înlăuntrul cireşei plină cu untura de carpocapsa 
spaţiul afacerii cu creier se încheie umblând şi murind pe picioare. 


Un miriapod circular este mişcarea de trupe pe role ce urcă şi coboară de pe redutele 
înțepenite în sare. Deasupra cazărmii cu nume de fată morgană harta cerului s-a frânt de mijloc 
şi întreg contingentul meu se sprijină-n cârjă de episcop ca iosif din arimateea în lancea roma- 
nului. Un amalgam arhitectonic imposibil de reconstituit este mileniul prin care ne facem că 
transbordăm containerele cu piatra filosofală spartă în gura competiţiei dintre două idei fără 
cap şi coadă. Cariera e vopsită pe unghii aşa cum trage afară din mal trupul stins şi întins al 
altui eşalon de cavaleri mărşăluitori pe drumul de fier. Nici aspirina nu-i eficientă în starea asta 
de inadaptare la rostul speciei în care Dumnezeu ciopleşte... aşa ca-n lemn un leagăn croind 
timplarul iosif. 


Frânte din şale sunt semnele din istorii nescrise pentru îngerii pe care-i ştiu cultivând 
rouă în ochi şi în gura ce mă strigă pe numele mic de femeie cu pietroiul de moară prins de 
gâtul cu tiroidă şi salbă de aur clincănind amarnic. Timpu-i frânt de trudă peste limita care mă 
ține cu linia umerilor lipită bine de bucata unui alte felii de pământ desțelenit cu obuzul unei 
religii ce stă cu mintea-mi şi speranta la ziua de mâine. În progarme televizate doar sfinţii-copii 
se tăvălesc ca mânjii prin zgura unui vulcan ce în somn de amiază irumpe rujeola şi febra ce 
sparge în termometrele lumii cu tub plăpând de neon. 


Este un dans din ațe fără sfârşit şi un singur pas interzis şi bine ascuns în mîneca 

vrăjitorului ce numai umbra o lasă liberă să se scurgă din barbă. În teatrul ăsta de emarionete 
superbe dansez întruna săptămâna şi luna cu ielele şi ideile tinere lovind de podele. Mă învârt 
sublim ca papiotă de ibirişin fără viaţă şi fără de chin. Sub tălpile mele viclene firul ierbii creşte 
cîineşte se ridică de zece degete către stele şi-mi atinge glezna unde urma galerei încă se 
vede ca un şarpe ce strangulează din dragoste o roză. Aproape trecută cu bine este noaptea 
asta de sînziene cu circarul numărându-şi profitul pe marginea şantului în care criminalul 
doarme primul somn pe cauţiune. 


Dantelăreasa asta sfioasă trage chiulul şi toate ochiurile scăpate din talpa unui ciorap 
care a fost cândva de mătasă. Remaiez rând pe rând şi cu sârg casa şi masa...raiul şi gardul 
din spini pe care albeaţa nopţii se lasă ca o matroană borţoasă. Nebuna nu mai are andrele 
nici firul de aţă în care luna şi turta dulce încă se agaţă. lluzorie-i limita dintre foare sus şi mai 
jos... dintre acul mangetofonului ce scrijeleşte mutarea-mi pe nod a pasului următor iar mintea- 
mi se încrețeşte pe linia de supravieţuire a gândului care din viitor spre trecut hotărăşte cine şi 
pentru cine munceşte...şi cine plăteşte. Uite...iar vorbesc despre starea normală ca despre 
vremea în care trăgem în unghii jgheabul vopselii ce azi se cojeşte în pereţii borcanului din 
boiangeria unui oraş păstrat în ilustrata francată şi care nu a ajuns nici până astăzi la 
destinaţie. 


Mi-e tot mai departe de gura flămândă palma grasă şi raţia de pâine promisă în 
schimbul iertării divine. Strig fără cuvânt... cu limba de cerul lumii lipită ca un pachebot 
înțepenit în reciful abia trezit din primul somn al dimineţii de un mire atinsă. Calea-i 
îngustă în şale şi goală ca amfora din umerii căria cresc aripi de bufniţă albă şi tot 
harnaşamentul istoric al unui soldat căzut peste colţul ierbii ce se pregăteşte de alt 
maraton. Revolveru-n rastel e gat plin de gloanţe cu ochi şi cu plumbi care raportează 
finalul. Peste calendarul întrecerii se-mpart osuarele şi irişii trecuţi din oficiu pe lista 
mucenicilor în cruce galbenă. Alte plutoane dezertează din post de control fără bocanci şi 
fără butoni nichelaţi îndeajuns de lustruiţi la veston. 


Paharnicul toarnă poveşti la masa cu tipsii de maci spintecaţi în stindarde şi holdele 
stau adunate în snopul internaţionalei trec din mână în mână de proletar snopit în bătăi cu flori 
de salcâm. Sunt un contabil un pic cam nebun... tot scad şi adun spinul cu iasca şi fumul cu 
bărbatul ce nu mai miroase de-un veac încheiat a tutun de jamaica. Bat una de alta în aplauze 
palmele crăpate ca o uneltă ajutătoare. Beau aldămaşul cu hoţii de cai ce-mi promit să scoată 
din ogaş de tanc carul mare. În pustiul prin care generaţia mea se târăşte ca un şarpe de apă 
şi-i gata să se vândă pentru al ou al găine cu pene de aur... la gura bluzei prin care se ghicesc 
sfârcurile degetelor cu bătături de creion s-au ciucit şi aşteaptă chirurgii cu fir de gutapercă şi 
bisturiu nou. Numai că...eu sunt toma necredinciosul ...cupa cu oţetul christic în care paharni- 
cul tornă poveşti. 


Nisipul asutpă urechea acului ce coase pe dos pana de strut angajat în alt maraton fără 
rost.Viteza din gând topeşte siliciul... măciniş de monezi vechi şi pasărea iese şerpeşte din 
regnul adaptat la urlet în solz de lacrimă perforată în val furios. Pustiul pe viu disecat e galben 

în blană şi gheară... se zbate zadarnic ca molia în bob sub valţuri de moară. Lupta-i placentară 
pe uscatul din palmă şi-n marea răzuind rugina aortei cu sârmă de wolfram arzând. Tot mai 
strâmtă în gâtlej este libertatea mişcării prin miriştea asta de statui şi un singur cip de siliciu 
crescând descrescând în uşa tavernei cu piratul amnezic beţiv. Între tâmpălă şi braţele 
încrucişate pe masă doarme stiletul care a tăiat şi cusut ombilicul zării albastre ca jartiera 
miresei. 


Ca-n palmă de zidar creşte drumul vieţaşului şi verde-i stufărişul raţei clocind virusul 
unei idei perfect aşezate pe mediana cu care-mi măsor sentimentele de ins fără înregimentare 
sau răspundere de dat ordin ori de primit osanale pentru ciorba asta de burtă grasă dar care 
nu face nici două jurnale. De la un capăt la altul iau dimineţile în răspăr şi sania o iau de urechi 
şi o duc spre miezul de nucă. În ambientul acesta de glorie patriarahală culegătorul de perle ca 
şi ucigaşul plătit se întorc fără somn pe cealată parte a norocului burduşit cu pui de gâscă în 
ou transparent ca deţul de ţuică. Dinlăuntrul bortei reci imposibil de ghicit este viitorul de stol 
ce alunecă mereu de la capăt pe hematiile curgând ca ciocolata fierbinte din golgota rănită în 
ciobul unui biberon plin cu terci. 


Peste mănuşa cu bradul crăciunului se lasă alt păsăret flămând şi violet ca de staniol. 
Peretele-i solidar... aşa cum stă pe sub icoana strânsă în brațele ce-mi pretind bilet de res- 
pect la intrarea în galeria cu speologii preschimbaţi în lingurițele alaun. Şi tacâmu-i din argint 
nou... sfărimicioas şi sur ca blana de lup-prins şi în care detergentul lumii moderne intrând 
face spume la gura cu dantură ce-şi iese din minți. Maladii fără sens sau matricolă umblă prin 
lumea-armată şi cai în zăbală visează colbul cavalcadei naţionale. La colţul ochiului de stăpân 
care priveşte fără să vadă stă Precista în rochie de ţărancă scurmând după raze de lună în hu- 
musul negru de la rădăcina cuvântului. Locuim în devălmăşie un mausoleu imperial din mar- 
mură ce creşte şi descreşte în soarele întreg şi în doar jumătate din mărul adamic. 


În zgomotul de fond al biografiei tale... cântecul de rezistenţă este numele meu nea- 
muțind sub herghelia ce-o simt urcând de pe cealată parte a vremii cu chef şi pahare sparte 
în măsele de îngeri nebunatici şi tineri. E damf de pucioasă în butoiul cu vin-bun şi cale-ferată 
“nierbată sub pasul de om întors în os ca o cârjă de cardinal sub genunchiul care se roagă 
bucății de piatră din atelierul florenţei de altădată. Lupta se dă mereu fără rost între ce a va fi si 
ce-a fost. Între noi stă prezentul păgubos şi învingător olog... cântăreţul de strană umblând în 
cămaşa de urzică trasă de zor direct peste psalmul din rană. Liniştea-i de biserică-n albina 
alăptînd din instinct alte generaţii de trântorii obezi şi gălăgioşi ca nucile fără miez din desagă. 


larnă-i în iarnă şi frig peste stup de zăpadă şi-n staulul unde maica spală-n lapte-dulce 
scutecul cu lisus tuşind toate păcatele lumii rătăcind prin zaţul cafelei în care s-a înfipt şi s-a 
stins încă un vis interzis. Paralel cu noi creşte...în grad avansează măduva de prun programat 
să ajungă creion nu de scris... de împuns. Maşinile fără braţe înhaţă alt paragraf... altă halcă 

din legea cu coroana de spini peste gânduri de pace lăsată. Din paharul de ceară topită în vânt 
evedează speranţa cu altoiul scuipat din măslinul trăznit. Nu mai ştiu cuvânta neam pe limba 
cu puşcheaua cât lubenița gestând sâmburii sângelui din rezerva de spital militar. În marş 
forțat prin negru cazon se rup pingelele cizmelor ce se încalță cu moarte înviată în somn. În 
piaţa de flori din carton stâlpul infamiei e gol. 


E ploaie cu pietre casante-n vitraliile perfect decupate din gloata care se-mpinge 
concentric în ochi de pisică şi ţipă : La Cer! Şi... porumbeii-n stol aparent fără rol trag cerul la 
sol din turnul cu ţiglă în palmă crăpată. Osia-n ornic o învârte cu sârg primarul pe viață şi un 
sfânt ademenit cu pâine şi delevar pe pământ. Nici gând de mers pe aripi pe zid... peste strada 
din marmură supurândă ca un transplant de rinichi. În dezordinea asta mereu angajată şi lă- 
sată la vatră umbra mea ricoşează ca un glonţ vagabond în găleata în care recuzinta-i monedă 
nu apă. Planeta însăşi stă bătută în cuie pe marginea cristenliței în care nou-născutul învață 
să înoate doar pentru că... nu-şi mai aminteşte că ştia odată şi odată să zboare. 


Dansează pe plita încinsă efemerida în rut şi mioara din turma ce-şi scutură lâna de aur 
direct pe jăraticul ud. Armuri ignifuge şi animale ciudate dau una în alta sub ploaia care creşte 
haotic. În hărmălaia asta generală mai urc gâfâind încă o scară de aţă prin embrionul ce-mi 
asigură viitorul. Am gust de rodie în gură şi gard de zid ‘nalt la turnul din babel. Numai limba-mi 
suspină pe faţă dintre dinţii de aur ai adăpostului unde hrana nu se adună nici în vrac nici în 
saci de hârtie cerată. Dau înapoi pe genunchi cu artoză prin iarba cu grătarul şi mititei sfâriind 
în răget de vițel evadat din măcelăria cu piroane de nichel. Şi ochiul luceşte peste hrana prețul 
crescut pe dansul din buricul ce ne ţine-n lanţul cu întrebările fără răspuns. 


Toate acele promisiuni pentru care am vărast sângele privighetorii peste actul vânzării 
de frate sunt malaria ce ne obligă să înghiţim hapul şi să-i zâmbim cu toți dinţii celui care jon- 
glează de pe spinarea fără şa a amarului. În liniştea lumii mele interioare sunt gata de alt joc 
de gioale în lutul de chirpici lipicioşi ca sărutul. Drumurile patriei într-un singur sens curg din 
gura prin care apa-vie trecând stinge glonțul cu drept de prim-născut pe reduta internaţionalei. 
Singular şi mimetic mă port şi eu pe dunga asta a vremii din care viața personală se trage indi- 
rect prin apa-moartă şi solda militarului ce îşi încearcă norocul şi puşca în grifonii din stucatu- 
ra medievală. Maidanezi fără viitor în actele de identitate latră la unison luna şi ziua pe care 
talpa bocancului din epiderma bovinei a asudat cosmic. 

